**Lady Popular** je bezplatná online počítačová hra bežiaca v webovom prehliadači, vyvinutá bulharskou softvérovou spoločnosťou XS Software. Hra bola pôvodne vydaná na konci roku 2009 a v roku 2012 bola spustená jej druhá hlavná verzia ako separátna hra pod názvom „Lady Popular Módna Aréna". Lady Popular je dress-up (obliekacia) hra, ktorá cieli na ženské publikum. Bola preložená do 21 jazykov a má viac ako 8 miliónov zaregistrovaných používateľov.

O hre
-----

Hráč sa musí najprv zaregistrovať. Hra začína vytvorením ženskej osoby, ktorá je nazývaná „Lady". Potom si môže zmeniť vzhľad svojej Lady (účes, nalíčenie atď), vytvoriť outfity, prenajať apartmán, spolupracovať s či súťažiť proti iným hráčom v Módnej aréne. K dispozícií sú správy, komentáre a chat. Prebieha tiež niekoľko súťaží.

### Mesto

Mesto je miesto, kde Lady nájde všetko čo potrebuje:

* Salón krásy – tu možno zmeniť vzhľad Lady
* Nákupné centrum – tu možno kúpiť oblečenia a doplnky
* Kluby – tu sa Lady môže pripojiť do Lady klubu
* Obchod s nábytkom – obchod pre nábytok a dekorácie pre apartmán
* Obchod so zvieratami – obchod pre zvieratká
* Večierkové centrum – tu možno organizovať večierok a pozývať priateľky, tiež ísť na večierok inej lady
* Karneval – tu možno vyhrať odmeny z Kariet Šťastia a hrať o špeciálne šaty a nábytok z Módneho stroja.
* Módna aréna - tu súťažíte proti iným hráčkam, vyhrá tá s väčšími štatistikami
* Súťaž krásy - tu môžete hodnotiť alebo súťažiť proti ostatným. Každý deň je iná téma, na ktorú sa treba obliecť

### Módna Aréna

Módna Aréna je hlavný systém v hre, ktorý umožňuje hráčom vyhrať smaragdy (pre nakupovanie) a získať skúsenosť (pre zvýšenie úrovní). V Módnej Aréne hráč si musí vybrať inú Lady a obe si budú porovnávať vzájomne svoju Popularitu. Popularita obsahuje 6 charakteristík: Kreativita, Elegancia, Pôvab, Dôvera, Sebaistota a Lojalita.

### Súťaže

V Lady Popular sú k dispozícii 3 súťaže – Pódium, módna aréna a súťaž krásy. Súťaž krásy a Módna aréna sú vysvetlené vyššie. Pódium je založené na hodnotení každej Lady získanom za hlasovacie obdobie každej súťaže (mesačne). Pódium znamená, že iné lady hlasujú a po sčítaní hlasov sa vyberú 3 víťazky v každej zo súťaží.

### Lady kluby

Lady kluby boli spustené v roku 2013 a umožňujú hráčom hrať spolu ako tím. Každý hráč si môže vytvoriť svoj vlastný Lady klub alebo sa stať členom iného klubu.

### Večierok

Hráči majú možnosť organizovať zásnubný večierok a pozývať iných hráčov, ale najskôr je potrebné splniť niektoré úlohy. Ak chce lady vytvoriť večierok, musí pozbierať darčeky od všetkých priateľov, a nakoniec ju jeden požiada o ruku.

Referencie
----------

1. ↑  XS Software Games, Lady Popular Archivované 2015-02-06 na Wayback Machine, jazyk: anglický
2. ↑  XS Software Games, Lady Popular Fashion Arena Archivované 2015-02-06 na Wayback Machine, jazyk: anglický
3. ↑  Lady Popular, official website, jazyk: anglický
4. ↑  Lady Popular Fashion Arena, Official help section, jazyk: anglický
5. ↑  MMO Play, Lady Popular Overview, jazyk: anglický
6. ↑  Games Finder, Lady Popular overview, jazyk: snglický
7. ↑  BILDspielt.de: Kostenlose PC-Spiele online spielen, Lady Popular: Einsteigertipps II - City, Minigames und Podium, jazyk: nemecký
8. ↑  Virtual Worlds for Teens, Lady Popular, review, jazyk: anglický
9. ↑  Twelve Chat, Lady Popular overview Archivované 2016-03-05 na Wayback Machine, jazyk: anglický
10. ↑  PC Mania, Lady Popular overview Archivované 2019-01-24 na Wayback Machine, jayzk: bulharský
11. ↑  XS Software, Lady Popular press release archive, July 2013 Archivované 2015-04-02 na Wayback Machine, jazyk: anglický
12. ↑  Poged, New Lady Club option in the game Lady Popular Archivované 2015-04-02 na Wayback Machine, jazyk: anglický
13. ↑  BesteBrowsergames.de, Party-Center - Feiern in Lady Popular, jazyk: nemecký
14. ↑  Lady Popular, overview Archivované 2015-10-02 na Wayback Machine, jazyk: anglický